Τηλεόραση στη Βόρεια Κορέα

Η Τηλεόραση στη Βόρεια Κορέα είναι υποκείμενη στην Κεντρική Επιτροπή του Ραδιόφωνου και της Τηλεόρασης της Βόρειας Κορέας (κορεατικά: 조선중앙방송위원회, μεταγραφή στο λατινικό αλφάβητο: Chosŏn Chungang Pangsong Wiwŏnhoe).

 Τεχνολογικές πληροφορίες 
Η τηλεόραση στη Βόρεια Κορέα χρησιμοποιεί ένα αναλογικό σύστημα μετάδοσης στο πρότυπο PAL στις 576 γραμμές και ανάλυση οθόνης 4:3. Η κύρια μετάδοση σήματος είναι επίγεια, αλλά η Πιονγιάνγκ έχει δική της καλωδιακή τηλεόραση.See also the special article written by Alexander Shin Από το 2014, τα τρία μεγάλα τηλεοπτικά κανάλια, η Κορεατική Κεντρική Τηλεόραση, το Μανσουντέ και το Ριόνγκμανσαν, είναι διαθέσιμα σε μια ειδική εφαρμογή στον υπολογιστή ταμπλέτα Σαμτζιγιόν.

 Τηλεοπτικά κανάλια 
Από τις 15 Αυγούστου 2015, υπάρχουν τέσσερα τηλεοπτικά κανάλια στη Βόρεια Κορέα. Όλα είναι κρατικά.

 Κορεατική Κεντρική Τηλεόραση 
Είναι το παλαιότερο τηλεοπτικό κανάλι στη Βόρεια Κορέα, και ξεκίνησε τις τακτικές τηλεοπτικές μεταδόσεις το 1963. Ως το 2015, είναι το μόνο κανάλι στη χώρα με πρόσβαση στο διαδίκτυο και σε δορυφορική μετάδοση. Το πρόγραμμα του καναλιού μεταδίδεται ζωντανά από το YouTube μέσω του καναλιού τους και στη σελίδα του καναλιού στο Facebook. Η δορυφορική μετάδοση είναι σε ποιότητα HD, με ανάλυση 16:9.KCTV launches HD satellite broadcasts — North Korea Tech

 Τηλεόραση Μανσουντέ 
Η Τηλεόραση Μανσουντέ μεταδίδει εκπαιδευτικό πρόγραμμα τα σαββατοκύριακα  στην Πιονγιάνγκ. Ξεκίνησε τη λειτουργία του την 1 Δεκεμβρίου του 1973, ενώ σύμφωνα με άλλες πηγές ξεκίνησε τη λειτουργία του την 1 Δεκεμβρίου του 1983. Η τηλεόραση Μανσουντέ μεταδίδει 3 ώρες (19:00-22:00) τα Σάββατα και 9 ώρες (10:00-13:00, 16:00-22:00) τις Κυριακές.TV Broadcasting and Its Development in DPRK 

 Τηλεόραση Ριόνγκναμσαν 
Η Τηλεόραση Ριόνγκναμσαν (πρώην Τηλεόραση Κέσονγκ από τις 1 Απριλίου 1971 έως τις 31 Ιανουαρίου 1997 και Κορεατικό Εκπαιδευτικό και Πολιτιστικό Δίκτυο από τις 1 Φεβρουαρίου 1997 έως τις 9 Απριλίου 2012)新たに放送開始、話題集める竜南山テレビ 学問専門番組、大学生に好評（朝鮮新報） είναι εκπαιδευτικό κανάλι που προσεγγίζει τους φοιτητές της Βόρειας Κορέας και εκπέμπει στα Κορεατικά και σε μερικές άλλες γλώσσες. Εκπέμπει από τις 19:00 έως τις 22:00 το βράδυ τη Δευτέρα, την Τετάρτη και την Παρασκευή. Εκπέμπει στην Πιονγιάνγκ, ενώ είναι διαθέσιμο στο Σινούιτζου και το Σαριβόν μέσω της τεχνολογίας IPTV. Είναι το δεύτερο παλαιότερο κανάλι της χώρας μετά την Κορεατική Κεντρική Τηλεόραση. Στις 1 Φεβρουαρίου του 1997 (σύμφωνα με άλλες πηγές στις 16) πραγματοποιήθηκε η πρώτη μετονομασία, στον τίτλο "Κορεατική πολιτιστική-εκπαιδευτική τηλεόραση". Σύμφωνα με στοιχεία, που παρουσιάστηκαν στο βιβλίο "North Korea Handbook", η μετονομασία συνδέθηκε με τα 55α γενέθλια του Κιμ Γιονγκ Ιλ. Πριν τη χρήση της τεχνολογίας IPTV το κανάλι χρησιμοποιούσε τη συχνότητα 9 και έκπεμπε από τις 17:00 έως τις 22:00 τις καθημερινές και από τις 12:00 έως τις 22:00 τα σαββατοκύριακα.

 Αθλητική Τηλεόραση 
Η Αθλητική Τηλεόραση είναι το αθλητικό κανάλι που ιδρύθηκε στις 15 Αυγούστου 2015朝鲜终于有了体育台 και είναι το νεότερο κανάλι που ξεκίνησε τη λειτουργία του. Το κανάλι εκπέμπει τα Σάββατα και τις Κυριακές από τις 19:00 έως τις 22:00. Στις 20:00 τοπική ώρα το κανάλι μεταδίδει το δελτίο ειδήσεων της Κεντρικής Τηλεόρασης της Κορέας. Εκπέμπει στην Πιονγιάνγκ, ενώ είναι διαθέσιμο στο Σινούιτζου και το Σαριβόν μέσω της τεχνολογίας IPTV.

 Μετάδοση ξένων τηλεοπτικών καναλιών 
Σε σχέση με τα χαρακτηριστικά του πολιτικού καθεστώτος της Βόρειας Κορέας, στους πολίτες της χώρας δεν επιτρέπεται η προβολή ξένων τηλεοπτικών καναλιών. Για τους ξένους επισκέπτες στα ξενοδοχεία παρέχεται ειδικό πακέτο τηλεοπτικών καναλιών που μεταδίδεται μέσω ειδικών δικτύων. Σύμφωνα με τον Κονσταντίν Ασμόλοφ, τον Νοέμβριο του 2016 τα διαθέσιμα τηλεοπτικά κανάλια στα δωμάτια των ξενοδοχείων είναι τα εξής:

  Αλ Τζαζίρα
  Κεντρική Τηλεόραση της Κίνας (κανάλια 5 και 6)В статье Константина Асмолова конкретные каналы не указываются
  Κεντρική Τηλεόραση Κορέας, Μανσουντέ, Ριοναμσάν
  Russia Today, NTV-Mir
  France 24
  NHK World

 Τεχνολογία IPTV 
Στις 16 Αυγούστου του 2016 η Βόρεια Κορέα παρουσίασε το σύστημα IPTV "Μανμπάν", βασισμένη στη διεπαφή Netflix. Η πρόσβαση στο Μανμπάν γίνεται μέσω του εσωτερικού δικτύου "Κβανμιόν". Εκτός από τα κεντρικά αναλογικά τηλεοπτικά κανάλια, το σύστημα επιτρέπει την προβολή αθλητικών καναλιών, καθώς και την ανάγνωση μεγάλων εφημερίδων της Βόρειας Κορέας και τις ειδήσεις του Κορεατικού Κεντρικού Πρακτορείου ΕιδήσεωνКНДР разработала собственное IP-телевидение, сообщили СМИ | Ria Novosti. Το σύστημα είναι διαθέσιμο στο Πιονγιάνγκ, στο Σαριβόν και στο ΣινούιτζουNorth Korea's 'Manbang' is a state-approved streaming service.

 Τηλεοπτικός Πύργος της Πιονγιάνγκ 
Το σχέδιο VHF του Τηλεοπτικού Πύργου της Πιονγιάνγκ (2013):
 VHF Τηλεοπτικό κανάλι5Τηλεόραση Μανσουντέ 9Τηλεόραση Ριόνγκναμσαν 12 Κεντρική Τηλεόραση Κορέας25  -31  - 

 Δείτε επίσης 
 Κατάλογος των Βορειοκορεατικών τηλεοπτικών σειρών
 Τηλεπικοινωνίες στη Βόρεια Κορέα
 Μέσα μαζικής ενημέρωσης της Βόρειας Κορέας
 Τηλεόραση στη Νότια Κορέα

 Παραπομπές 


Κατηγορία:Τηλεόραση-επέκταση